CELEX: C2005/229/77
Language: et
Date: 2005-09-17 00:00:00
Title: Kohtuasi T-291/05: Mohammad Reza Fardoom'i ja Michael Ashbrook'i 25. juuli 2005. aasta hagi Euroopa Ühenduste Komisjoni vastu

17.9.2005   
            
            
               ET
            
            
               Euroopa Liidu Teataja
            
            
               C 229/37
            
         Mohammad Reza Fardoom'i ja Michael Ashbrook'i 25. juuli 2005. aasta hagi Euroopa Ühenduste Komisjoni vastu
   (Kohtuasi T-291/05)
   (2005/C 229/77)
   Kohtumenetluse keel: prantsuse
   Mohammad Reza Fardoom, elukoht Roodt-sur-Syre (Luksemburg) ja Michael Ashbrook, elukoht Strassen (Luksemburg), esitasid 25. juulil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Gilles Bounéou ja Frédéric Frabetti, kohtudokumentide kättetoimetamise aadress Luxembourgis.
   Hageja palub Esimese Astme Kohtul:
   
               —
            
            
               tühistada üksuse “Sotsiaaldialoog” juhataja 4. novembril 2004 vastuvõetud otsused, millega lükati tagasi 9. septembril 2004 esitatud hagejate lähetustaotlused osavõtuks 13. septembril 2004 toimuvast kohtumisest komisjoni liikmega;
            
         
               —
            
            
               mõista kohtukulud välja kostjalt.
            
         Õiguslikud alused ja peamised argumendid
   Hagejad olid kutsutud ametiühingu esindajatena 13. septembril 2004 toimuvale kohtumisele komisjoni liikmega. Kohtumisest osavõtmiseks olid hagejad eelnevalt esitanud lähetustaotlused. Vahetu ülemus rahuldas need taotlused alles 41 päeva hiljem. Selle hilinemise tõttu lükkas eelarvevahendite käsutaja need taotlused tagasi.
   Hagejad taotlevad viimatinimetatud otsuse tühistamist. Oma hagi toetuseks väidavad hagejad, et rikutud on personalieeskirjade artiklit 24a, ametiühingusse kuulumise vabadust, võrdse kohtlemise ja mittediskrimineerimise põhimõtet ning et menetlus oli omavoliline. Sellega seoses märgivad hagejad, et nad on esitanud oma taotlused tähtaegselt ja et neid ei saa pidada vastutavaks selle eest, et taotlused rahuldati liiga hilja. Samuti väidavad nad, et taotlustes ei nõutud kulude hüvitamist ja seetõttu ei olnud hiljem vajadust järgnevalt kaasata institutsiooni eelarvet.
   Samuti osutavad hagejad põhjendamiskohustuse ning komisjoni hoolitsemiskohustuse rikkumisele.